"Πώς να απαλλαγείς από το άγχος"
Γεια σας. Χαίρομαι πολύ για το σημερινό βίντεο,
γιατί κι εγώ βίωνα χρόνια
μετατραυματική αγχώδη διαταραχή.
Αυτό σημαίνει ότι το άγχος, είναι κάτι που με βασανίζει καιρό.
Όταν σε βασανίζει κάτι πολύ καιρό,
τότε στο τέλος σε αναγκάζει να κάνεις κάτι γι' αυτό.
Τα αγχολυτικά δεν είναι η καλύτερη λύση.
Πέρα του ότι έχουν μικρή αποτελεσματικότητα,
κάνουν κακό στον οργανισμό και προκαλούν εθισμό.
Κάθε φορά που παίρνεις κάποιο φάρμακο, κάποια ουσία,
τότε το σώμα σου αντισταθμίζει αυτήν την ουσία στον οργανισμό σου.
Αυτό που κάνει λοιπόν ο εγκέφαλός σου είναι να σταματά την παραγωγή
των ουσιών που λαμβάνεις μέσω των φαρμάκων.
Όταν λοιπόν προσπαθήσεις να σταματήσεις τα φάρμακα,
θα δεις ότι το σώμα σου δεν μπορεί πια να παράγει την εν λόγω ουσία.
Υπάρχει μία διαφορά φάσης μεταξύ του χρόνου που σταματάς τα φάρμακα
έως την παραγωγή της ουσίας από τον οργανισμό σου.
Πολλοί είναι εκείνοι που δεν μπορούν να ανταπεξέλθουν σε αυτό το διάστημα.
Με άλλα λόγια, η ζωή χωρίς τα φάρμακα είναι πολύ πιο δύσκολη
γιατί το σώμα μας δεν μπορεί να ανακάμψει άμεσα
έτσι ώστε να μπορέσουμε να ζήσουμε φυσιολογικά.
Το άγχος είναι παγκόσμιο πρόβλημα.
Η ίδια μας η βιολογία,
στην οποία βασιζόμασταν για να επιβιώσουμε σαν κυνηγοί και συλλέκτες,
σαμποτάρει το σώμα και το μυαλό μας.
Όταν αισθανόμαστε φόβο ή άγχος, το σώμα μας παράγει κορτιζόλη
η οποία είναι η ορμόνη του άγχους.
Η ορμόνη αυτή είναι μέρος του συνδρόμου μάχης-φυγής.
Παλιότερα, μας βοηθούσε σε καταστάσεις όπως
να αποφεύγουμε κάποιον θηρευτή ή κάποια κατολίσθηση.
Στην σύγχρονη εποχή δεν βρίσκουμε τέτοιους κινδύνους.
Παρόλο όμως που δεν υπάρχουν,
η βιολογική αντίδραση στο άγχος παραμένει η ίδια.
Όταν διαισθανόμαστε κίνδυνο, το σώμα μας αντιδρά το ίδιο
με το ενδεχόμενο του θανάτου μας, ενεργοποιώντας την αντίδραση μάχης-φυγής.
Το σώμα παράγει κορτιζόλη όταν μας "κόβουν" στον δρόμο,
όταν σκεφτόμαστε ότι δεν μπορούμε
να πληρώσουμε εγκαίρως τους λογαριασμούς,
όταν μας πλησιάζει το αφεντικό μας.
Ακόμα και κάθε φορά που κάνουμε μία τρομακτική σκέψη.
Αντί λοιπόν οι ζωές μας να είναι λιγότερο αγχωτικές
στην ουσία είναι ένα ναρκοπέδιο άγχους.
Βλέπουμε ότι η κορτιζόλη, η ορμόνη του άγχους,
προκαλεί χάος στην καθημερινή μας ζωή.
Τα αυξημένα επίπεδα κορτιζόλης επηρεάζουν τόσο τα συναισθήματά μας,
όσο και την δυνατότητα εκμάθησης και την μνήμη μας.
Αποδυναμώνει το ανοσοποιητικό και την πυκνότητα των οστών,
προκαλεί αύξηση βάρους,
πίεση, χοληστερίνη και καρδιακά προβλήματα.
Μπορεί να προκαλέσει και άλλα ψυχολογικά προβλήματα:
Αυξάνει την πιθανότητα κατάθλιψης
και μειώνει την προσαρμοστικότητά μας.
Όποιος αντιμετωπίζει προβλήματα άγχους
αντιμετωπίζει πρόβλημα με μία βασική, ανθρώπινη ανάγκη.
Αυτή η ανάγκη, είναι η σιγουριά.
Τι εννοούμε "σιγουριά";
Εννοούμε αυτό το αίσθημα της εσωτερικής ασφάλειας,
ότι μπορούμε να αποφύγουμε τον πόνο και να ευχαριστηθούμε τη ζωή.
Όσοι από εμάς πάσχουμε από άγχος, δεν το πιστεύουμε.
Δεν ικανοποιείται αυτή η βασική ανάγκη. Έτσι, αισθανόμαστε ανήμποροι,
νιώθουμε φόβο,
και αυτό προκαλεί την αντίδραση μάχης-φυγής.
Παράγουμε κορτιζόλη και αυτό μας κάνει να νιώθουμε μεγαλύτερο άγχος,
και γι' αυτό παράγουμε κι άλλη κορτιζόλη και νιώθουμε ακόμα περισσότερο άγχος,
και παράγουμε κι άλλη, μέχρι που παγιδευόμαστε σε μία χιονοθύελλα.
Δεν μπορούμε να σταματήσουμε το άγχος,
κι αυτό μετατρέπεται σε κρίσεις πανικού
επειδή δεν μπορούμε να αισθανθούμε την "σιγουριά".
Κανονικά, αυτό το κύμα άγχους θα έπρεπε να εκτονώνεται όταν
ενεργοποιείται η αντίδραση μάχης-φυγής.
Όπως με το να τρέξουμε μακριά από τον κίνδυνο,
να ουρλιάξουμε ή να κλάψουμε. Έτσι "καίγεται" η κορτιζόλη.
Αλλά στην σύγχρονη εποχή,
δεν υπάρχει εμφανής τρόπος εκτόνωσης του άγχους.
Γι' αυτό πρέπει να δημιουργήσουμε έναν, ή και πολλούς.
Ένας από τους καλύτερους τρόπους είναι η καθημερινή άσκηση.
Όλες οι αερόβιες ή καρδιοαναπνευστικές ασκήσεις "καίνε" κορτιζόλη.
Θα δημιουργήσουν μία διέξοδο για να απελευθερωθεί η ενέργεια
που παρήγαγε η αντίδραση μάχης-φυγής. 20-30 λεπτά είναι όσο χρειάζεσαι
για να βοηθήσεις τον οργανισμό σου να παράγει ενδορφίνες.
Οι ενδορφίνες είναι σαν φυσικά οπιούχα,
χαλαρώνουν και δημιουργούν ένα αίσθημα ευφορίας.
Είναι επίσης σημαντικό να τρώμε τροφές που μειώνουν το άγχος.
Υπάρχουν τροφές που αυξάνουν,
και τροφές που μειώνουν το άγχος.
Πρέπει να επιλέγεις τροφές που σταθεροποιούν τα επίπεδα σακχάρου.
Όταν το σάκχαρο είναι χαμηλό, τότε ενεργοποιείται το τμήμα του εγκεφάλου
που είναι υπεύθυνο για την αντίδραση μάχης-φυγής,
αυξάνοντας τις πιθανότητες άγχους κατά τη διάρκεια της μέρας.
Απόφυγε τα τηγανητά, την καφεΐνη, υπεργλυκαιμικούς υδατάνθρακες,
την ζάχαρη και τα αλκοολούχα.
Τροφές που έχουν αποδειχτεί ότι μειώνουν το άγχος
είναι τα φύκια (νόρι), το κίμτσι,
δημητριακά ολικής αλέσεως όπως το καστανό ρύζι, το δίκοκκο σιτάρι, η κινόα,
τα μύρτιλλα, η μαύρη σοκολάτα, η ρίζα του μάκα, η βιταμίνες Β-12 και Β-6
τα λιπαρά οξέα Ω-3 όπως το λινέλαιο,
το χαμομήλι, το τσάι Ουλόνγκ, το τσάι από βρώμη,
οι ξηροί καρποί, οι κολοκυθόσποροι και το ενταμάμε (φασολάκια σόγιας).
Κάθε είδους διαλογισμός και τεχνική χαλάρωσης
όπως η γιόγκα, το Τσι-Γκονγκ και το Τάι-Τσι ,
θα μειώσουν τα επίπεδα κορτιζόλης στον οργανισμό.
Εγγράψου κι εσύ σε ένα τέτοιο μάθημα.
Δημιούργησε στενές διαπροσωπικές σχέσεις. Έχει αποδειχθεί πολλάκις
ότι όταν δημιουργούμε επαφές με άλλους ανθρώπους
μειώνουμε την κορτιζόλη στο σώμα μας.
Το παρασυμπαθητικό νευρικό μας σύστημα χαλαρώνει
όταν βρισκόμαστε σε στενή σχέση με άλλους ανθρώπους,
όταν υπάρχει η αίσθηση επικοινωνίας μεταξύ μας.
Καλλιέργησε αυτές τις επαφές.
Οι άνθρωποι είμαστε κοινωνικά όντα. Η μοναξιά επιδεινώνει το άγχος.
Βρες ευκαιρίες για να γελάσεις.
Όταν γελάς, το σώμα σου δεν μπορεί να αντιληφθεί ότι κινδυνεύεις
γιατί λαμβάνει μηνύματα ότι είσαι ασφαλής.
Γι' αυτό λοιπόν, δες το πρόγραμμα αυτού του κωμικού,
δες βίντεο στο Youtube που σε κάνουν να γελάς,
βρες οτιδήποτε μπορεί να σου προσφέρει διασκέδαση.
Αυτό θα μειώσει αισθητά το άγχος σου.
Είναι επίσης σημαντικό να κοιμάσαι αρκετά.
Κοιμήσου για τουλάχιστον 8 ώρες.
Ο ύπνος μειώνει τα επίπεδα άγχους. Όταν κοιμάσαι, συντονίζεσαι ξανά
με τον πνευματικό σου εαυτό. Απελευθερώνεις όλη αυτήν την ένταση
που κουβαλάς καθημερινά.
Ευθυγραμμίζεσαι σε μία κατάσταση δεκτικότητας,
που είναι το αντίθετο του άγχους.
Άφησε τον εαυτό σου να απελευθερωθεί με αυτόν τον τρόπο.
Ο ύπνος είναι απαραίτητος για όσους υποφέρουν από άγχος.
Η αντίδραση μάχης-φυγής ενεργοποιείται όταν δεν κοιμάσαι αρκετά
όπως και όταν τα επίπεδα σακχάρου στο αίμα σου είναι χαμηλά.
Γι' αυτό είναι σημαντικό να κοιμάσαι τουλάχιστον 8 ώρες τα βράδια.
Ο ύπνος είναι η ευκαιρία σου να ευθυγραμμιστείς,
να απελευθερώσεις όλη την ένταση που δημιουργείται σε καθημερινή βάση.
Εκμεταλλεύσου αυτήν την ευκαιρία.
Απελευθέρωσε τα συναισθήματά σου. Ένας καλό τρόπος να το κάνεις
είναι να μιλήσεις γι' αυτό με κάποιον ή, αν δεν θες να μιλήσεις,
μπορείς να γράψεις ή να πληκτρολογήσεις αυτό που αισθάνεσαι.
Δεν θέλω να κρίνεις τίποτα από όσα σου βγουν.
Όταν νιώθει άγχος, απλά κάθισε,
πάρε μία κόλλα χαρτί ή τον υπολογιστή σου
και ξεκίνα να γράφεις ό,τι σου έρθει, όλα όσα σε ανησυχούν.
Θέλω να τα γράψεις όσο πιο γρήγορα μπορείς
χωρίς όμως να κρίνεις τίποτα.
Θέλω να γράψεις οτιδήποτε, ακόμα και αν δεν βγάζει κανένα νόημα.
Το σώμα σου πρέπει να αποβάλλει αυτήν την ενέργεια. Άφησέ το.
Εδώ έχω ένα παράδειγμα μία σελίδας που έγραψα αυτήν την εβδομάδα
για να εκτονώσω το άγχος μου. Κάπως έτσι ακούγεται:
Τα έχω παίξει, σιχαίνομαι τη ζωή μου τι στο διάολο νόμιζα;
Πονάει το στομάχι μου, νιώθω σκατά.
Τους σιχαίνομαι όλους. Δεν καταφέρνω τίποτα.
Δεν εκδίδουν το βιβλίο μου. Έχω ξεπαγιάσει με τον ανεμιστήρα.
Δεν θέλω να κουνηθώ. Δεν μπορώ, έχω κολλήσει.
Μισώ τη ζωή, θα τα παρατήσω. Είμαι η χειρότερη μητέρα στη Γη.
Δεν πεινάω. Δεν το αντέχω που περιμένουν από 'μένα να τους φτιάξω πρωινό.\
Γαμώτο, έχω συνεδρία σήμερα. Δεν θέλω να πάω.
Τι στο διάολο θα τους πω;
Πεθάνετε μία ώρα αρχύτερα γιατί τίποτα δεν καλυτερεύει;
Γαμώ τη ζωή μου. Δεν αντέχω εδώ. Θέλω να πεθάνω.
Παραείμαι σκατά για να κάνω τίποτα καλά.
Υπενθυμίζω σε όλους ότι θα βρίσετε πολύ σε αυτήν την άσκηση.
Αυτή η διαδικασία δεν θέλει ορθότητες και ευγένειες.
Θέλω να βγάλετε από μέσα σας ό,τι αισθάνεστε και ό,τι σας βασανίζει.
Άκου μουσική.
Φτιάξε playlist που βοηθούν να μειώσεις το άγχος σου.
Εμένα με βοηθάει η απαλή jazz, αλλά και κάθε συναισθηματικά φορτισμένη μουσική.
Ορισμένοι μουσικοί, για 'μένα ο Thomas Newman, με τις νότες τους σε κάνουν να νιώθεις
ότι τα συναισθήματά σου βρίσκουν τον τρόπο και αποδρούν από τη φυλακή τους.
Και η παρακινητική μουσική βοηθάει γιατί σε εμπνέει να αναζητήσεις
ένα μέσο εκτόνωσης του άγχους σου.
Καλύτερα να αποφύγεις μουσικές που διεγείρουν το νευρικό σύστημα,
που σε αγχώνουν ή σου προκαλούν αρνητικά συναισθήματα.
Οι ασκήσεις με αναπνοές βοηθούν. Πάρε μία μεγάλη, βαθιά εισπνοή
και μία μεγάλη εκπνοή βαθιά, από την κοιλιά
αντί να αναπνέεις από τον θώρακα
γιατί έτσι απλά συσσωρεύεις ενέργεια στους πνεύμονές σου.
Οι αναπνοές έχουν αποδειχθεί επανειλημμένα ότι μειώνουν την κορτιζόλη.
Αντιμετώπιζα τόσο μεγάλο πρόβλημα με το άγχος
που οι αναπνοές ήταν σαν να σκαλίζεις ένα παγόβουνο
με το κουτάλι. Γι' αυτό προτιμώ να τις χρησιμοποιώ
σε συνδυασμό με άλλες ασκήσεις.
Δοκίμασε αυτές τις ασκήσεις όμως. Μπορείς να τις βρεις παντού στο ίντερνετ.
Δες αν σε βοηθούν.
Το τελευταίο που μπορείς να κάνεις αν πάσχεις από άγχος, είναι να επιτρέψεις
στον εαυτό σου να κάνει ό,τι χρειάζεται για να αισθανθεί καλύτερα.
Ο τρόπος που ξυπνάς το πρωί πρέπει να γίνεται συνειδητά.
Όπως και ο τρόπος που πηγαίνεις για ύπνο.
Όπως και ο τρόπος που προγραμματίζεις τη ζωή σου στο ενδιάμεσο.
Πρέπει να αισθάνεσαι καλά με αυτήν την φροντίδα προς τον εαυτό σου.
Αν υποφέρεις από άγχος, έχεις υπερευαίσθητο οργανισμό
χωρίς αυτό να σημαίνει ότι έχεις κάποιο πρόβλημα.
Μάλλον σημαίνει ότι εσύ κάνεις κάτι καλά
και όλοι οι άλλοι απλά δεν υφίστανται.
Σχεδίασε τη ζωή σου έτσι ώστε να λαμβάνεις την φροντίδα που χρειάζεσαι.
Έχει σημασία να αφοσιωθείς στις ανάγκες σου αν έχεις προβλήματα άγχους.
Κι εγώ ήμουν από εκείνους που ξυπνούν το πρωί με κρίσεις πανικού
και μετά από 1-2 βασανιστικές ώρες
κατέληγα σε αυτοκτονικές τάσεις ή τάσεις αυτοτραυματισμού.
Όμως έχω βρει μία ρουτίνα που με καλύπτει απόλυτα.
Μάθε όμως ότι ακόμα και σήμερα, αν δεν ακολουθήσω την ρουτίνα μου
εξακολουθώ να ξυπνάω με κρίσεις πανικού.
Σήμερα, θα μοιραστώ την ρουτίνα μου μαζί σου.
Έχε υπ' όψιν ότι εσένα μπορεί να σε καλύπτει μία ρουτίνα
διαφορετική από τη δική μου.
Αν έχεις προβλήματα άγχους, ο σκοπός είναι να μαζέψεις όλα τα εργαλεία
και όλες τις τεχνικές που μπορείς να εφαρμόσεις στην καθημερινότητά σου
και που σε καλύπτουν πλήρως για να φτιάξεις τη δική σου ρουτίνα.
Ορίστε η δική μου:
1. Όταν ξυπνάω, πριν καν ανοίξω τα μάτια, παίρνω 8 βαθιές ανάσες
ενώ παράλληλα κρατάω την αναπνοή μου στο τέλος κάθε ανάσας. Κάπως έτσι.
Αυτό το κάνω 8 φορές.
2. Πάω κατευθείαν να φάω κάτι.
Τα υψηλότερα επίπεδα κορτιζόλης εμφανίζονται το πρωί.
Γι' αυτό όσοι έχουν προβλήματα άγχους
ξυπνούν με κρίσεις πανικού. Όταν το σάκχαρο είναι χαμηλό
όπως όταν ξυπνάμε το πρωί, ενεργοποιείται η αντίδραση μάχης-φυγής
γι' αυτό πρέπει να ανεβάσουμε γρήγορα τα επίπεδα σακχάρου.
Δεν πρέπει όμως να το παρακάνουμε με το σάκχαρο.
Αυτό ισοδυναμεί με αποτυχία που θα φανεί μέσα στην ημέρα.
Άρα πρέπει να επιλέξουμε τροφές που εξισορροπούν το σάκχαρο.
Εγώ συνήθως διαλέγω αμύγδαλα και μούρα,
κάποιο ακατέργαστο υποκατάστατο ή πρωτεΐνη σε σκόνη
μέσα σε γάλα καρύδας ή γάλα από αμύγδαλο,
ή μπανάνα ανακατεμένη με ξηρούς καρπούς και νερό.
3. Γράφω στο ημερολόγιο έκφρασής μου .
Εκεί εκτονώνω όλες τις τρομακτικές, αρνητικές σκέψεις
και ανησυχίες για να έχω μία διέξοδο για το άγχος μου.
4. Γράφω στο ευχαριστήριο ημερολόγιό μου.
Εδώ οι σκέψεις που μου προκαλούσαν πανικό τώρα εξοστρακίζονται
σε εκείνες που περιλαμβάνουν μία αίσθηση ευτυχίας.
Με αναγκάζει να αναζητήσω και να εστιάσω σε όσα με κάνουν να νιώθω καλά
ώστε να αρχίσω να αισθάνομαι ότι η ζωή μου, ίσως και να είναι ωραία!
Με αυτόν τον τρόπο η αντίδραση μάχης-φυγής εξαφανίζεται.
5. Γυμνάζομαι.
Έχω μαζέψει μία παρέα ανθρώπων που νιώθουν
μεγαλύτερη όρεξη να γυμναστούν όταν είμαστε όλοι μαζί
και πλέον πηγαίνουμε μαζί τα πρωινά για πεζοπορία,
τρέξιμο, πλειομετρικές ασκήσεις ή σκι.
Το δέσιμό μου μαζί τους μειώνει τα επίπεδα κορτιζόλης μου
όπως και η γυμναστική βοηθά στο κάψιμό της
και εκκρίνει ενδορφίνες στο αίμα μου.
6. Μετά τη γυμναστική, πίνω 8 ποτήρια νερό.
Αυτό επιτρέπει στο συκώτι μου να αποβάλλει τις περίσσιες ορμόνες.
Το συκώτι είναι το υπεύθυνο όργανο για τις περίσσιες ορμόνες
και να θυμάσαι πάντα ότι η κορτιζόλη, είναι ορμόνη.
Και μέσα στην ημέρα πίνω νερό,
και προσέχω να είναι εμφιαλωμένο.
Προτιμώ να είναι νερό πηγής ή από αρτεσιανό πηγάδι,
ή γενικά νερό που δεν είναι γεμάτο χημικά.
7. Αφήνω τον εαυτό μου να γίνει ντίβα.
Τι θέλω να πω με αυτό;
Οι περισσότεροι από εμάς με προβλήματα άγχους
είμαστε τέλειοι στο να εξαναγκάζουμε τον εαυτό μας
να κάνει πράγματα που μας απομυζούν ψυχολογικά.
Καταλήγουμε κομμάτια γιατί το νευρικό μας σύστημα
αντιλαμβάνεται κίνδυνο όπου και αν στραφούμε.
Πρέπει να αφήσουμε τον εαυτό μας να ζήσει λίγο αντισυμβατικά
και να κάνει αντισυμβατικά πράγματα
αρκεί να μας βοηθά να νιώσουμε πιο ασφαλείς και πιο ήρεμοι.
Για παράδειγμα, μου προκαλεί τρομακτικό άγχος
όταν πρέπει να πάω κάπου μόνη μου.
Ο παραδοσιακός τρόπος αντιμετώπισης του φόβου
λέει ότι πρέπει να αναγκάσεις τον εαυτό σου να μείνει μόνος
έτσι ώστε το σώμα σου να απευαισθητοποιηθεί.
Αυτός ο εξαναγκασμός προκαλεί μόνο έναν διαχωρισμό
ο οποίος δεν επιλύει κάποιο σοβαρό πρόβλημα.
Αυτό που κάνει είναι να σε αποσυντονίζει από τα πραγματικά σου αισθήματα.
Είναι ουσιαστικά ό,τι πιο χαζό μπορείς να κάνεις.
Όταν αγαπάς τον εαυτό σου, δεν τον αναγκάζεις να ξεπεράσει κάτι.
Αυτή είναι μία σκληρή προσέγγιση, όχι μία ήπια προσέγγιση.
Αν προσεγγίσεις σκληρά κάτι που σε κάνει να αγχώνεσαι,
τότε πέρα από τον φόβο, προσδίδεις και τιμωρία.
Φοβερή ιδέα! (σαρκασμός)
Το μόνο που κάνει μία σκληρή προσέγγιση σε θέματα άγχους
είναι να οδηγεί σε ψυχολογική κατάρρευση.
Γι' αυτό κι εγώ επιτρέπω στον εαυτό μου να παίρνω μαζί ανθρώπους
που αισθάνομαι οικεία όταν πηγαίνω κάπου.
Να θυμάσαι ότι αν κάποιος πιστεύει ότι πρέπει ή δεν πρέπει
να ζεις με έναν συγκεκριμένο τρόπο, αυτό είναι προβολή. Επιβάλουν τη δική τους
οπτική στη ζωή σου και σου ζητούν να τους επιβεβαιώσεις.
Αυτό δεν είναι δική σου δουλειά.
Δουλειά σου είναι να βρεις τι προκαλεί σ' εσένα χαρά και δύναμη
και μετά να κάνεις ό,τι σου προκαλεί αυτά τα συναισθήματα.
Δεν αναστατωνόμαστε όταν κάποιος με καροτσάκι
αναγκάζεται να δομήσει τη ζωή του διαφορετικά
για να μπορέσει να ζήσει πιο ευχάριστα.
Δεν χρειάζεται να αναστατωνόμαστε αν αυτή η τάση προς το άγχος
μας αναγκάσει να αναδομήσουμε τη ζωή μας
λίγο διαφορετικά προκειμένου να ζήσουμε πιο ευχάριστα.
Αν πραγματικά ζούσαμε τη ζωή μας, τότε όλοι μας θα την αναδομούσαμε
λίγο διαφορετικά, σύμφωνα με τις ανάγκες και τις επιθυμίες μας.
Αν έχεις προβλήματα άγχους, είναι πολύ σημαντικό
να αγαπήσεις τον εαυτό σου.
Αυτό γίνεται κάπως έτσι:
Αν είσαι σαν εμένα και πανικοβάλλεσαι όταν μένεις μόνος
στην αρχή, δεν είναι ένδειξη ότι αγαπάς τον εαυτό σου
όταν τον αναγκάζεις να πας κάπου μόνος.
Μπορεί όμως να βρεις εν τέλει ότι όντως κάτι συνέβη.
Δεν σου δίνει πλέον δύναμη, και δεν σου φαίνεται καλό
όταν δεν μπορείς να πας πουθενά μόνος.
Τότε είναι η στιγμή που αρχίζεις και βγαίνεις έξω
και προσπαθείς να μείνεις μόνος, να πηγαίνεις ταξίδια μόνος.
Μόνο τότε η πράξη αυτή δείχνει ότι νοιαζόμαστε για εμάς.
Μόνο τότε θα νιώσεις ότι ζεις με βάση να γίνεις δυνατότερος
αντί να "ταΐζεις" το άγχος σου.
Θέλω να είσαι ειλικρινής με τον εαυτό σου σχετικά με το στάδιο που βρίσκεσαι
και πρέπει να προχωράς με γνώμονα την αγάπη για τον εαυτό σου.
Άρα θα λύνεις ό,τι αφορά το άγχος σου
μόνο όταν νιώθεις ότι το κάνεις με βάση την αγάπη και την ενδυνάμωση του εαυτού σου.
8. Πριν κοιμηθώ, σιγουρεύομαι ότι οι περιβαλλοντικές δονήσεις είναι καλές.
Που σημαίνει: Βλέπω αστείες ταινίες,
βλέπω βίντεο με προτάσεις γάμου, παίζω επιτραπέζια,
αγκαλιάζω τα μέλη της οικογένειάς μου.
Κάνω ότι μου προκαλεί ψυχική ανάταση έτσι ώστε να μην εστιάζω στην ανησυχία.
Αυτή είναι μία καλή στιγμή για να γράψεις στο ευχαριστήριο ημερολόγιό σου.
Μερικές φορές, πριν πέσω για ύπνο,
γράφω μία ολόκληρη λίστα με πράγματα
για τα οποία ένιωσα ευγνωμοσύνη μέσα στην ημέρα.
Τα όνειρά μας σχετίζονται με τις σκέψεις που κάνουμε καθημερινά,
ειδικά με εκείνες που έχουμε πριν πέσουμε για ύπνο.
Άρα δεν θες να έχεις εφιάλτες για πράγματα
που σου προκαλούν άγχος ακριβώς πριν κοιμηθείς.
Και κάτι άλλο. Όταν ξυπνάς και αποκτάς ξανά επαφή με το σώμα σου,
θα ξεκινήσεις από εκεί που σταμάτησες. Δηλαδή, αν έκανες αγχωτικές σκέψεις
τότε θα ξαναρχίσεις από εκείνο το αγχωτικό στάδιο
και αυτό θα ξεκινήσει άσχημα την μέρα σου.
Γι΄αυτό πρέπει να χτίσεις τη ζωή σου,
όπως και όταν πριν πας για ύπνο,
σαν να έφτιαχνες μία συνταγή επιτυχίας για την επόμενη μέρα
την οποία και θα ακολουθήσεις όταν ξυπνήσεις το πρωί.
9. Ζητάω να μου τρίψουν τα πόδια ή να με χαϊδέψουν ενώ είμαι στο κρεβάτι.
Αυτή η σωματική επαφή με κάνει να αισθάνομαι ασφάλεια
και όπως όλες οι σχέσεις, μειώνουν την κορτιζόλη στο σώμα μου.
Αν η ιδέα της σωματικής επαφής σε πανικοβάλλει, μπορείς να αγοράσεις
συσκευές μασάζ, μαξιλάρια μασάζ και καρέκλες μασάζ
για να σε βοηθήσουν να χαλαρώσεις στο τέλος της μέρας.
10. Σκέφτομαι πολύ για το τι τρώω.
Η διατροφή μου είναι τέτοια ώστε να εξισορροπεί το σάκχαρό μου όλη μέρα.
Τρώω πάντα μικρά σνακ μέσα στην ημέρα
αντί για 3 μεγάλα γεύματα που θα μου ρίξουν το σάκχαρο στο ενδιάμεσο.
Κατέληξα ότι η διατροφή είναι από τους σημαντικότερους παράγοντες για το άγχος.
Γι' αυτό πρέπει να το δοκιμάσεις κι εσύ, σύμφωνα πάντα μ' εσένα.
Το άγχος είναι η αντανάκλαση των σκέψεών σου
και αν έχεις προβλήματα άγχους, σημαίνει ότι περνάς πολύ χρόνο
σε σκέψεις που προκαλούν δονήσεις σε συχνότητες φόβου.
Το να αμφισβητείς τις τρομακτικές σου σκέψεις και να τις αλλάζεις
θα σε βοηθήσει περισσότερο από οτιδήποτε άλλο.
Όταν αισθάνεσαι άγχος, προσπάθησε να απομονώσεις τις σκέψεις
και να αρχίσεις να τις αμφισβητείς μία προς μία.
Η Byron Katie έχει αναπτύξει μία διαδικασία, την "Εργασία",
για να αμφισβητήσεις τις πεποιθήσεις σου.
Πιστεύω ότι είναι η καλύτερη μέθοδος που υπάρχει γι' αυτόν τον σκοπό
κι έχω αναπτύξει κι εγώ μία παρόμοια διαδικασία.
Μπορείς να την βρεις στο Youtube.
Την παρουσιάζω σε ένα βίντεο με τίτλο:
"Πώς να αλλάξεις μία πεποίθηση."
Να θυμάσαι ότι αν πάθεις μια σοβαρή κρίση πανικού,
έχω φτιάξει ένα βίντεο με τίτλο:
"Πώς να σταματήσεις μία κρίση πανικού."
Είναι και αυτό στο Youtube.
Σε αυτό το βίντεο περιγράφω μία διαδικασία η οποία σταματά την κρίση.
Οι κρίσεις πανικού διαφέρουν λίγο από το άγχος.
Είναι μία πολύ πιο έντονη έκφραση άγχους.
Αν λοιπόν πάθεις μία κρίση πανικού,
Αντί για αυτό το βίντεο και όσα προτείνω εδώ,
θέλω να δεις το άλλο βίντεο και να ακολουθήσεις τη διαδικασία.
Όπως εξήγησα, όσοι έχουν προβλήματα άγχους δυσκολεύονται να πιστέψουν
ότι δημιουργούν οι ίδιοι την πραγματικότητά τους. Δεν έχουν ακόμα τρόπο
να ικανοποιήσουν την ανάγκη για σιγουριά. Την σιγουριά να χτίσουν τη ζωή τους
με τρόπο ώστε να την απολαμβάνουν και να μην βιώνουν πόνο.
Αυτό σημαίνει ότι αν έχεις προβλήματα άγχους
είναι πολύ σημαντικό όταν εστιάζεις σε κάτι,
να το κάνεις συνειδητά.
Απόσπασε την προσοχή σου από ό,τι σε κάνει
να νιώθεις ανίσχυρος ή σε κάνει να αισθάνεσαι θύμα,
ή να μην έχεις τον έλεγχο της ζωής σου.
Μην δεις αυτό το κανάλι. Μην δεις αυτή την ταινία.
Μην διαβάσεις αυτά τα βιβλία ή τα άρθρα
που σε κάνουν να νιώθεις απόλυτη δυσφορία
και ότι το μόνο που μπορείς να κάνεις είναι απλά να το υποστείς.
Αντιθέτως, εστίασε σε οτιδήποτε
σε κάνει να νιώθεις δυνατότερος,
σε ό,τι σε κάνει να νιώθεις στ' αλήθεια
ότι μπορείς να ελέγξεις την πραγματικότητα την οποία βιώνεις, ότι εξαρτάται
αποκλειστικά από 'σένα αν θα αισθανθείς καλά ή άσχημα.
Αυτή η αίσθηση της δύναμης είναι η αντίθετη δόνηση από εκείνη του άγχους.
Δοκίμασε αυτές τις τεχνικές και δες πώς μπορούν να σε βοηθήσουν.
Σας εύχομαι καλή εβδομάδα.